《家兄有和再用韵》
宋代·艾可翁

故人在何处，清梦或逢之。
老树秋声早，深窗曙色迟。
湿萤粘露草，惊鸟徒风枝。
琴破才支卧，知无钟子期。

作者简介：艾可翁，字元宪，号蕙山。江西东乡人。艾可叔弟。南宋诗人。工文词，善兵法。咸淳年间，江万里荐于朝廷，为为朝议郎。贾似道逐万里，目为同党，遂弃官不仕。隐居故里，从事诗歌创作，其中以抒亡国之恨者为多。著有《蕙山愁吟》，不传。《全宋诗》卷三六○六录其诗28首。《江西诗征》收录其诗作《山居杂兴》、《兵火后野望》等20首。事见《江西诗征》卷二三。